
GRAMATIKA EKZERCO. 14. 

La tria maniero por difini la kernon estas per plena subfrazo, subpropozicio. Jen 
ekzemploj: 1). La fiŝoj, KIUJN Ŝl AĈETIS HIERAŬ (Subj.), estas nun en la akvario, KIU 
DEVAS REGULE FREŜIGATI KAJ PURIGATI (Adjekto). 2). La viro, KIES NOMON Ml FORGESIS (Subj.), 
ŝtelis mian aŭtomobilon, KIUN Ml ANTAŬE RESTIGIS EN AŬTOSTRATRESTEJO (Obj.), kaj veturistre 
rapide, PRI KIO Ml TIMIS (Adj.). 3). Tio, KIO ESTAS EN LA SKATOLO, (Subj.) apartenas al, T.E. 
POSEDATAS (Pred.) de mia onklo. 

Eĉ vortoj en la kernon difinanta frazo povas siavice ricevi pliajn difinantojn: "La leonoj, kiuj nun 
loĝas en la kaĝo, KIUN ONI ĴUS FINKONSTRUIS, blekegas tiom laŭte, ke tio vekas la dromedarojn, 
KIUJ NORMALE NUN DORMAS" (Adjekto el de "tiom laŭte"). 




Marcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★★★ 


La Manlia Esperanto-Klubo 

V 


j Anoj kunvenas la unuan kaj trian Sabatojn je la lOatm. 




Bavarian Beer Cafe, Manly Wharf. Unu taso da klubpagata kafo 

La la de Aprilo estos la unua Sabato. Venu 

Mi ĉeestas tiun bonan Esperantan klubon kaj raportas al AE pri la klubo. Roger Springer 

(Por havi raporton en AE, via klubo bezonas sendi informon/raporton al AE) 

★★★★★★★★★★★★★★★★★★★★★★★★★★★★★★★★★★★★★★★★★★★★★ 

Komentoj pri novajoj aperintaj en AE 

Responde al la artikolo de Chris Hollis pri la libro/ filmo "La usonano", mi devas agnoski ke mi 
ne tre ŝatas kiam verkisto parolas pri Esperanto en tiu maniero . Li kontribuas al semado de la 
ideo ke Esperanto estas galimatio, komunikilo, kiu neniam atingis la nivelon de klara kaj utila 
komunikrimedo. 

Mi taksas tiun rimarkon ofenda kaj malrespekta al Esperanto nome de ignoranto de Esperanto, 
kies konoj baziĝas sur onidiroj. Ĉiu devas iam lerni lingvon, neniu naskiĝis parolante 
iun ajn lingvon. Eble vi estas en tiu etapo de lernado , kiam vi multe eraras, sed levu la 
manon, tiu kiu neniam eraras. Sen eraro ne estas progreso. 

Franciska Toubale 

★★★★★★★★★★★★★★★★★★★★★★★★★★★★★★★★★★★★★★★★★★★★★ 

Falfoliaj kaj daŭrfoliaj plantoj 

Aperis en AE 302-305 komentoj de Marcel Leereveld kaj Terry Manley pri la 
termino falfolia kaj rilataj aferoj. Post pripensado, mi volas kontribui miajn pensojn al la diskuto. 
Unue mi prezentas informon pri la temo. 

Ref: https://eo.wikipedia.org/wiki/Falfolia planto Jen la enkonduko el la artikolo: 

Falfolia aŭ decidua planto estas tia arbo, arbusto aŭ staŭdo, kiu faligas siajn foliojn en parto de 
la jaro. Tio okazas vintre en la kontinenta klimato kaj la arkta klimato. En aliaj areoj, folifalado 
okazas pro ŝanĝiĝo (malpliiĝo) de la precipitaĵa kvanto. 

Male al la falfoliaj plantoj, ekzistas ĉiamverdaj plantoj, ĉe kiuj la verda foliaro ekzistas en la tuta 
jaro. Inter la du randaj kategorioj, ekzistas la duonfalfoliaj plantoj, ĉe kiuj la malnovaj foliaj 
defalas post komenciĝo de la nova vegeta periodo. Same ekzistas la duonĉiamverdaj plantoj, 
kiuj defaligas plimulton de siaj folioj, sed restas iom da folioj dum la vintra aŭ seka periodo. Sur 
kelkaj junaj arboj (ekz. Usona marĉa kverko), la sekiĝintaj folioj restas dumvintre, verŝajne pro 
defendo kontraŭ la damaĝantoj. 

Programita ĉelmortado 

Ref: https://www.scientificamerican.com/article/why-does-programmed-cell/ Jen mia esperantlingva 
resumo de la artikolo: 

/V 

Programita ĉelmortado (apoptozo) okazas en bestoj kaj en plantoj. Celmortado videble okazas 
kiam arboj faligas siajn foliojn en la aŭtuno, aŭ en la seka sezono en varmegaj landoj. La vorto 
apoptozo devenas de la greka vorto ooiotitcook;, kiu signifas defal(ad)o. (Simile ĉe kalviĝantaj 
viroj okazas apoptozo). Ankaŭ ĉiuj ĉeloj en infektita planta parto povas mortigi sin por haltigi la 
disvastiĝon de la malsano. 

Esperantaj terminoj kaj difinoj el NPIV 

decidua: defalema (de la latina lingvo: decTdere = defali) 

falfolia: havanta defalemajn foliojn, kiuj ĝenerale vintre defalas (vivantajn malpli ol unu jaro) 
daŭrafolia: havanta foliojn, lciuj ne defalas en vintro (vivantaj 2-5 jarojn) 
ĉiamverda: havanta ne deciduajn foliojn 

Alilingvaj terminoj por decidua 

Ref: https://en.wikipedia.org/wiki/Deciduous) . Mi ne estas spertulo pri ĉi tiuj lingvoj sed mi trovis la 
jenajn signifojn helpate de Guglo (translate.google.com): 


lingvo 

vorto 

signifo 

afrikansa 

bladwisselend 

foho-"ŝanĝa"; tio estas, la foliojn "cikle defaliganta kaj 
rekreskiganta" 

angla 

deciduous 

decidua 

dana 

lpvfaeldende 

foho-faliga 

franca 

decidu 

decidua 

a feuilles 
caduques 

kun folioj falaj 

a feuillage 
caduc 

kun foliaro fala 

caducifolie 

falfolia 

germana 

laubabwerfend 

foliaro-defaliga 

laubwechselnd 

foharo-"ŝanĝa"; tio estas, la foliaron "cikle defaliganta kaj 
rekreskiganta" 

hispana 

caducifolio 

falfolia 

hungara 

lombhullato 

foliaro-defaliga 

maoria 

rauhoro 

foho-fala 

nederlanda 

bladverliezend 

folio-perda 

rasa 

jiHCTonaflHbiĤ 

folio-defala 

Diskuto 

Ni notu, ke pluraj eŭropaj lingvoj, kaj la maoria lingvo, uzas sian version de falfolia. Do se falfolia 
estas sensencaĵo, ankaŭ la aliaj lingvoj havas siajn sensencajn vortojn por ĉi tiu koncepto. 

Kiel Marcel informis en kelkaj artikoloj en AE pri vortformado en Esperanto, kunmetitaj vortoj ofte 
prenas pli specialan signifon ol aspektas laŭ la radikoj uzataj. Ekzemple, telerotuko estas tuko de 
maldika sorbema tolo por viŝi telerojn, glasojn, manĝiloj, potojn ktp; kaj bantuko estas pli dika, 
mola, sorbema tolo por sekigi homan lcorpon post banado aŭ duŝado. Ne necesas skribi korposekiga 
postbana tuko aŭ io tiel detala. 

Se falfolia ne taŭgas en iu kunteksto, oni povas uzi la pli precizan vorton falfoliara proponita de 
Terry Manley aŭ la intemacie akceptitan sciencan terminon decidua. 

En mia ĝardeno en nia antaŭa domo, ni kreskigis arbustojn nomitajn Photinia. Ili kreskigas mĝajn 
foliojn printempe, kiuj donas al la arbustoj mĝan aspekton, ĉar la novaj folioj ĝenerale kreskas ekster 
la malnovaj, sed poste la mĝaj folioj verdiĝas. Ĝi ne estas decidua, sed mi hezitas diri ke ĝi estas 
ĉiamverda. Multaj plantoj ne estas verdaj; kaj, el ili, multaj ne estas deciduaj. Tial mi preferas la 
terminon daŭrfolia (laŭ PIV) aŭ daŭrafolia (laŭ NPIV). 

Deciduaj plantoj faligas siajn foliojn relative subite, kiam la planto sensas, ke temperaturo, sekeco aŭ 
aliaj faktoroj indikas ke la ĝusta sezono alvenis. Folioj ĉe daŭrfoliaj plantoj vivas ĝis kelkaj jaroj, kaj 
ili mortas kaj falas tra longa parto de la jaro. 

Ni povas kritiki vortaristojn pro iliaj vortelektoj, sed ni memom ke la kunaŭtoroj kaj reviziantoj ofte 
scias multe ph pri sia fako ol ni. 

Mi agnoskas la helpon de Vilĉo Aldridge (antaŭa ĉeftradukisto ĉe la novzelanda ministrejo pri 

/V 

enlandaj aferoj; kaj—jam dum 50 jaroj—tradukisto pri sciencaj kaj tehnikaj aferoj). 

Donald Rogers 

★★★★★★★★★★★★★★★★★★★★★★★★★★★★★★★★★★★★★★★★★★★★★ 


Saluto kaj peto el Germanujo Perdita Amiko David Poulson 

Sinjorino Helga Plotner donis al mi vian adreson. Mi vivis en GDR. Tiam mi estis feliĉa, havi 
leteramikon en Australia Li estas David Poulson. Li skribis, ke li intencas trovi alian loĝlokon. (Ni 
devis skribi leterojn, paperajn kaj forsendi ilin per poŝto) Ni devis atendi semajnojn je 
respondo. Mia amiko ŝanĝis la adreson. Sed tiu ankoraŭ ne estis la fina. Intertempe ankaŭ mi iris 
al alia regiono en Germanio. Krome la leterportisto estis ŝanĝita. Ne plu eblis komuniki. 

Mia nomo tiam estis Christa Ziemann, mi loĝis en la sama urbo kiel nun. Sed tiam ĝi havis la 
nomon de Karl Marks. La strato portis la nomon de Juri Gagarin. Kiam mi havis la eblecon viziti 
Australion, mi intencis renkonti la amikon. Sed mi devis ekscii, ke nun li vivas en Thailand. 

Ĉu eblas al vi trovi lin? Korajn salutojn Christa KoR 

★★★★★★★★★★★★★★★★★★★★★★★★★★★★★★★★★★★★★★★★★★★★★ 

La revo de Karlo la Granda. 

Ankaŭ mi revis kaj revas, en Aŭstralio, pri la Unuiĝintaj Ŝtatoj de Eŭropo, kiel nun 
en la ĉielo Karlo la Granda revas pri la efektiviĝo de la Eŭropa Unio. Dum la ĵusaj 
kelkaj jaroj okazis en Eŭropo politikaj disvolviĝoj kiuj malhelpas la pluan kreskadon 
de la Eŭropa Unio. Mi citas la malfortan financan staton de kelkaj el la membro-ŝtatoj kun la 
preskaŭa eliro de Grekujo, la malamikecojn pro la malsamaj opinioj pri la grandskala invado de 
la multaj enmigrantoj el aliaj kontinentoj, kaj la eliron de Britujo. Multaj eŭropanoj pro tio 
perdas la idealon de la Eŭropa Unio. 

Krome pure psiĥologia kaŭzo estas laŭ mia opinio la manko de komuna lingvo neŭtrala. 
Karlo la Granda estis pli sukcesa, ĉar liajn landojn helpis unuige la internacispirita katolika 
eklezio kun sia unu neŭtrala lingvo, Latino. Kaj krome la plej granda parto de la loĝantaroj ne 
bezonis interrilati kaj ne havis la potencon por demokrate partopreni en la unueco. Kaj la akso 
de la unio estis Germanujo kaj Francujo, ĉilasta lando de ĝermanaj triboj kun latinida lingvo. 

En la nuna situacio ĉiu eŭropano forte sentas ke lia aŭ ŝia lingvo ne estas tiu de la aliaj 
landoj. Komuna lingvo profunde sentigus la eŭropanon esti kunmembro de granda popolo. Sed 
la lingvo devus esti neŭtrala, ne apartenanta al iu eŭropa popolo aŭ nacio, nek al alikontinenta 
popolo aŭ lando. Se oni estus akceptinta artefaritan lingvon kiel la eŭropan, mi estas certa ke la 
popoloj sentus sin nun pli unuigitaj kaj malpli emus forlasi la Eŭropan Union. Kompreneble 
aliaj, eble pli fortaj, problemoj tamen splitus la Union, sed ekzemple Esperanto estus helpinta 
la eviton. 

Uzi la anglan lingvon kiel eŭropan lingvon kaŭzas ke multaj eŭropanoj sentas sin, konscie aŭ 
ne, esti kolonio de Britujo aŭ de Usono, ĉar lingve ili ĉiam estas la malsuperuloj de la angloj kaj 
de la usonanoj, kaj tial la koloniitoj. Kaj krome tiu fremda angla lingvo tendencas spliti la anojn 
de ĉiu el la aliaj eŭropaj landoj en avantaĝan parton, kiu sufiĉe flue parolas la anglan, kaj en 
malavantaĝan parton, kiu ne facile lernas aŭ kapablas uzi la anglan, kaj kiu parto de la popolo 
komencas ĵaluze malami la anglolingve pli sukcesan parton de la popolo. Klaras ke tiu parto, do 
pro la angla lingvo, perdas la idealon de la Unuiĝintaj Ŝtatoj de Eŭropo. Kun Esperanto tio ne 
estus la kazo, aŭ multe malpli, ĉar ĝi estas tiom multe pli facile lernebla lingvo ol la senespere 
komplika kaj malklara lingvo angla. 

Jes, mi scias, ke ni ne plu havus Esperanton kiel internacian lingvon neŭtralan, sed eble pli 
gravas havi unu Eŭropon kun sia nacia lingvo Esperanto ol havi neŭtralan lingvon internacian, 
kiun ni ja povus ankoraŭ krei. 

Marcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★★★ 

Bob Felby Mia infanaĝo (1) 

La 11-a de Julio estas speciale grava tago por mi. Tiun tagon dum mia tuta vivo 
mi ricevas gratulkartojn kaj donacaĵojn. Kaj stranga koincido, ĉu ne? Mi naskiĝis tiun 
saman tagon jam je la dua horo dum tre varmega nokto en Kopenhago. Kiam la akuŝistino 
demandis mian du jarojn pli aĝan fratinon, Gerda, ĉu ŝi preferas frateton aŭ fratineton, tiu 
respondis, “mi preferas glaciaĵon". Tiom varmege estis tiun nokton. 

Nu, kvankam mi naskiĝis en unu el la plej belaj urboj, almenaŭ eŭropaj, vi certe ne kredu, 
ke mi naskiĝis en unu el ĝiaj plej belaj kvartaloj. Fakte mi naskiĝis en "Tpndergade", "Tpnder" 
estas urbo historia en Sudjutlando, kaj "gade", aŭ "gate" kiel oni diras en Norvegujo, "gata" en 
Svedujo, signifas nur straton. Ĝi ne signifas, kiel oni erare supozas en la nordangla urbo 
"Jorko", pordegon! Tiu strato troviĝas en la kvartalo "Vesterbro", t.e. okcidenta parto. 

Ni loĝis en la teretaĝo de kvaretaĝa domo konsistanta el multaj luloĝejoj. Estis tre 
praktike tie, la tutan someron oni lasas la fenestron malfermita, kaj gastoj kaj vizitantoj 
starigas la biciklojn ĉe la muro, kaj eniras tra la fenestro. Tio okazas ankoraŭ nuntempe, ĉar 
okcidentkopenhaganoj estas tre gastemaj. Ofte estis en la domo malplenaj luloĝejoj, ĉar 
kvankam la luprezo ne estis alta, tamen ne estis multaj, kiuj povis pagi ĝin. Loĝis tie nur 
malriĉuloj, same kiel hodiaŭ. Kompreneble en aliaj partoj de Vesterbro loĝas riĉuloj. Ili sin 
vivtenas per la laboro de la malriĉuloj, sed ili ne estas tre multaj; do ni ne parolu pri ili! 

Kvardek ok tagojn post mia naskiĝo oni decidis bapti min. Mi ne scias, ĉu oni timis, ke 
mia vivo fariĝos tre mallonga, ĉar mi suferis pro rakito, kiu misformis miajn ostojn. Mi supozas, 
ke mia patrino ne estis manĝinta sufiĉe da legomoj kaj fruktoj dum sia gravedeco. Espereble mi 
mem nuntempe faras tion, kvankam mi preferas dolĉaĵojn! 



Mi baptiĝis en "Kristkirken", t.e. preĝejo de Kristo, luterana preĝejo sur "Enghave Plads", 
t.e. Placo de herboĝardeno. Neniu demandis min, ĉu mi volonte estos luterano; tiutempe aliaj 
faris la decidojn por mi. Miaj geonkloj Egil kaj Thora, donacis al mi arĝentan kuleron kun mia 
nomo "Robert" gravuritan dorse sur ĝi kun la dato de mia baptiĝo, la 28-a de Julio 1932. Mi ne 
plu havas tiun kuleron. Ĝi mankas al mi, ĉar ĝi enhavis la postsignojn de miaj unuaj dentoj. 
Evidente tre plaĉis al mi mordi ĝin. Bob Felby 

★★★★★★★★★★★★★★★★★★★★★★★★★★★★★★★★★★★★★★★★★★★★★ 

La Melburna Esperanto-Asocio 

★★★★★★★★ 



Semajna raporto de Melburno 

BUDO ĈE KULTURA FOIRO 

Sabaton la 18an de Marto ni havis por la tria sisekva jaro budon (senpagan) ĉe la 
Komunuma Kultura Foiro, kiu estas parto de Multkultura Semajno. Ni montris niajn du novajn 
reklamilojn, havis librojn por vendi, informojn por disdoni (haveblaj ĉi tie se vi ŝatas uzi ilin) kaj eĉ 
havis interagan blanktabulon kie homoj povas krei sian propran vorton per magnetaj vortpartoj. 

MEtBUHN^ BU , l0 Y0UB0WJ w t JplRW 




PHOTOGRAPH AND SHARE TO SOCIAL MEDIA: 

#ESPERŬNTO #BUILDAWORD #INTERNATIONAlLANGUAGE 


B3 /melborno 

p| @mtElb_e5perani-o 



Bedaŭrinde, kiel en pasintaj jaroj, la kerno de la okazaĵo estis muzikaj kaj dancaj spektakloj, kaj la 
bruo de tiuj plejparte malebligis paroladon. Estis malpli da budoj ĉi jare kaj mi suspektas ke tio 
estas kial. Post la fino de la foiro, manpleno da homoj venis kaj petis 
informon sed krom tio mi ne taksas ĝin sukceso. 

Refoje mi havis la demandon "ĉu ĝi estas la hispana?" kaj ankaŭ 
ŝercema viro diris ke li ekpensis ke li povus aĉeti kafon de ni 
(fspresso). Post la foiro mi parolis kun unu el la muzikistoj, kiu diris 
ke lia patrino lernis Esperanton. 


JARKUNVENO 


Afrikaj tamburistoj 


Lundon la 20an de Marto 14 homoj ĉeestis la jarkunvenon de la 

Melburna Esperanto-Asocio. Ni ĝuis iom da babilado, manĝaĵoj kaj trinkaĵoj antaŭ ol la komenco de 
la grava parto de la vespero. Sukcesis propono por sendi semajnajn raportojn pri nia agado al 
Aŭstraliaj Esperantistoj. Poste ni elektis la estraron, kiu plejparte estas sama kiel antaŭe, kun nur 
interŝanĝo inter la prezidanto kaj vicprezidanto. Do la nova estraro estas: Prezidanto - Joanne 
Johns, vicprezidanto - Marcel Leereveld, sekretario - Esther Parris, kasisto - Heather Heldzingen, 
bibliotekisto-Tristan McLeay. Gratulon al la novaj estraranoj. 

LUDVESPERO 

Sabaton la 25an de Marto ses homoj kunvenis por nia monata ludvespero ĉe "Alchemists Refuge" 
trinkejo en la urbocentro. La ludoj, kiujn ni ludis ĉi foje estis: "Friday the 13th", "Hanabi", kaj 
"Mysterium" - ĉiuj ludeblaj en iu ajn lingvo. 

DIMANĈA KUNVENO 

Dimanĉon la 26an de Marto sep homoj kunvenis ĉe "Cafe Beer Deluxe" en Federation Square. Ni 
babilis kaj faris vortserĉan ekzercon pri manĝoj kaj kuirado. 

LUNDA KUNVENO 


Lundon la 27an de Marto ses homoj kunvenis ĉe "Ross House" en la urbocentro. Ni planis estontajn 
kunvenojn, babilis kaj faris vortserĉan ekzercon pri manĝoj kaj kuirado. 

VENONTAJ KUNVENOJ 


Dimanĉon 2an de Aprilo je 15:00 

Lundon 3an de Aprilo je 18:30 
Sabaton 8an de Aprilo je 10:00 

Sabaton 15an de Aprilo je 12:30 


Sabaton 29an de Aprilo je 19:00 
NUNAJ SEKVANTOJ (Alklaku la nomon por iĝi plua!) 
Meetup - 702 Instagram -49 

Facebook - 284 Telegram - 17 

Tvvitter- 200 


Kunveno por komencantoj ĉe Cafe Beer Deluxe, Federation 
Square 

Lunda kunveno ĉe Ross House, 247 Flinders Lane 
Biciklado de Melburno ĝis Williamstown por tagmanĝo (kaj 
revene) 

Pikniko por memorigi la lOOan datrevenon de la morto de 
Zamenhof, en Batman Park en la urbocentro, apud la rivero. 
Ludvespero ĉe Alchemists Refuge, 328 Little Lonsdale Street 


JoanneJohns 


★★★★★★★★★★★★★★★★★★★★★★★★★★★★★★★★★★★★★★★★★★★★★ 



LA SIMPLECO DE ESPERANTO. 

Ĉiuj opinias, ke Esperanto devas esti tiom simpla kiom eblas. Gi tamen devas povi 
esprimi ĉiujn pensnuancojn, kiel ja faras etnaj lingvoj. Ĉar lingvo estas tre komplika kaj tre 
malfacila afero, eĉ la simpleco de Esperanto estas relative komplika kaj malfacila. Temas do pri 
tiomeblo en komparo kun aliaj lingvoj, etnaj aŭ artefaritaj. Pro komparo mi opinias, ke Esperanto 
estas, por sia celo, perfekta kaj simpla. Dirante tion, mi celas la Esperanton tian kia ĝi devas esti 
uzata, ne necese la Esperanton parolatan de la Esperantistoj. 


Ekzistas kelkaj Esperantistoj kiuj opinias ke Esperanto ne estas sufiĉe perfekta kaj povus esti pli 
simpla. Ili malpravas, ĉar neniu homo kreis lingvon pli simplan kaj tamen perfektan. Kaj mi opinias, 
ke tiaj Esperantistoj eble faras malservon al la lingvo konigi ĝin tia al la ekstera mondo, kiu tiel 
ekhavus malĝustan opinion pri Esperanto. 

Tiuj pesimistoj penas pruvi, ke oni povas plisimpligi kelkajn aspektojn de Esperanto. Sed en ĉiuj tiaj 
kazoj ne temas pri simpligo, sed pri same simpla alternativo. Jen kelkaj el iliaj pruvpenoj, plejofte 
prenitaj el iuj etnaj lingvoj. 

le. Ne uzi la artikolon "la". Sed tio estas nur alternativo, ĉar en tiu kazo oni devus uzi ion alian 
por montri ke temas pri io difinita konata de KAJ la parolanto KAJ la alparolato, ekz. la vortoj tiu aŭ 
ĉiu aŭ tia, aŭ la vorto "menciita". 

2e. Ne uzi la tempfinaĵojn de la verbo. Sed la lingvoj kiuj faras tion devas per aliaj manieroj 
certigi ke temas pri kiu tempo, ekz. ripeti vorton kia antaŭe aŭ hieraŭ aŭ nun aŭ estonte, por certigi 
ke plu temas pri komencita certa tempo. Do temas ree pri alternativo eble, nur eble, same simpla. 

3e. Ne uzi la pluralon. Ankaŭ ĉi tie oni devas alternative ekzemple duobligi la vorton aŭ jam 
antaŭe iel klarigi ke temas pri pluralo. 

4e. Ne uzi adverbojn, sed nur adjektivojn. Ankaŭ tio eblas, kiel montras la nederlanda lingvo. 

Sed tio necesigas en pluraj kazoj aliaranĝi la frazon, do alternative. 

5e. Oni povusforigi la (ja malfacilan) predikativon, kiu ne ekzistas en multaj lingvoj. Sed oni 
devas en tiuj aliaj lingvoj iel montri la diferencon inter "Mi kolorigas la domon blankan kaj Mi 
kolorigas la domon blanka". 

6e. Oni povus senigi sin de la ses participoj, sed bezonus uzu aliajn manierojn por ekzemple 
montri la diferencon inter "Mi legis ŝian leteron" kaj "Mi estis leganta ŝian leteron". 

7e. Oni povus havi nur unu gramatikan voĉon anstataŭ la kvar. Sed ree oni devus serĉi aliajn 
esprimojn alternativajn, aŭ oni devus ne esprimi la nuancojn de la bildo. Oni tiam do malriĉigus la 
bildojn esprimatajn de la lingvo. 

8e. Oni povus ne havi la akuzativon, kiel la angla, sed devus tiam krei pliajn prepoziciojn, kiel en 
la angla, aŭ doni al la gramatika Objekto firman lokon en la frazo. Do ree temas pri alternativoj ne 
pli simplaj. 

9a. Oni povus ne havi pli ol unu aŭ du prepoziciojn, sed devus tiam multe plilongigi multajn 
frazojn, aŭ devus uzi pliajn sufiksojn, kiel en la hungara. 

lOe. Oni povus unuvortigi ĉiun frazon, tiel farante la lingvon tre simpla, sed pli malfacile 
komprenebla kaj malpli klara. 

Do kvankam oni povus alimaniere krei la lingvon simpla, tio estus nur uzi 
alternativojn, do ne simpligojn. Tial mi plu juĝas Esperanton la plej simpla ebleco de 
internacia lingvo, kaj juĝas ĝin esti perfekta. Longe vivu la origina kaj genia lingvo de 
la genia Zamenhof! 

Marcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★★★ 

Nia mondo ŝanĝiĝas. Havajo alproksimiĝas Japanujon per 10 centimetroj jare 

★★★★★★★★★★★★★★★★★★★★★★★★★★★★★★★★★★★★★★★★★★★★★ 

Novaĵletero Aprilo 2017 

1. Slogano por Aprilo - Majo - Junio 2017 

1 donaco = 2 x feliĉo 



Movado sen Nomo 


Aprilo 2017 

Lu Ma Me Ĵa Ve Sa Di 

1 2 

3 4 5 6 7 8 9 

10 11 12 13 14 15 16 

17 18 19 20 21 22 23 

24 25 26 27 28 29 30 


5 6 7 

12 13 14 


Majo 2017 

Lu Ma Me Ĵa Ve Sa Di 

12 3 4 

8 9 10 11 

15 16 17 18 19 20 21 

22 23 24 25 26 27 28 

29 30 31 


Junio 2017 

Lu Ma Me Ĵa Ve Sa Di 

12 3 4 

5 6 7 8 9 10 11 

12 13 14 15 16 17 18 

19 20 21 22 23 24 25 

26 27 28 29 30 

Kiam oni donacas elkore, 2 personoj feliĉas: nome ne nur tiu kiu ricevas, sed ankaŭ tiu kiu donacas. 
Ne devas esti multekostaj donacoj, sed elkoraj donacoj. Mem baki kukon, oferti memfaritan 
konfitaĵon, ankaŭ tio eblas, kaj estas pli persona donaco ol bele pakita, sed rapide aĉetita objekto 
sen ajna persona trajto! 


★★★★★★★★★★★★★★★★★★★★★★★★★★★★★★★★★★★★★★★★★★★★★ 


Solvo de Kvizo 3: Vi lernis, ke en Esperanto ekzistas duonaglutina kunmeto de 
substantivo kun sia adjektivo, sed ebla nur se la rezulto estas adjektivo aŭ adverbo, ekz. "bruna 
okulo" fariĝas "brunokula" kaj ne eblas "brunokulo". La samo okazas en la aglutina angla lingvo: el 
brown plus eye ne eblas browneye sed jes la adjektivo "browneyey" en kiu "y" uzatas por fari 
adjektivojn. Sed la angla lingvo ne ŝatas la adjektivan finaĵon "y" en kelkaj vortoj, do inventis 
alternativan finaĵon "-ed" portiuj duonaglutinaj kunmetaĵoj. Gi ne rilatas al la participa finaĵo "-ed" 
de verbo "to eye a person brown". Do la vorto browneyed ĉi tie indikas nur adjektivon kaj ne eblas 
"a browneye". La samo por strongheaded kaj brownbodied kiuj ne venas el verbo to head a person 
strong nek to body a person brown. Marcel Leereveld. 


★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★ 



Cisemajne Heather instigas la aŭskultantojn viziti la 
insulon King kaj malkovri ties ĉarmon. 

Sciu ankaŭ kiel eblas kuraci homan haŭton perfiŝa haŭto 

Informis la kunvokanto, Franciska Toubale 

